সাহিত্যে নোবেল পুরস্কারের স্বপ্ন সত্যে পরিণত হতে চীনাদের এক শতাব্দীরও বেশি সময় লেগে গেল। মো ইয়ান হলেন সাহিত্যে নোবেল পুরস্কারবিজয়ী প্রথম চীনা নাগরিক। লু সুন এবং লিন ইউতাংয়ের মতো আগের প্রজন্মের বড়মাপের লেখকদের কাছেও অধরা থেকে যায় নোবেল। স্বপ্নটা পূরণ হলো মো ইয়ানের মাধ্যমে। যেন বহুদিনের পাওনা ফেরত পেয়ে পৃথিবীর সবচেয়ে জনবহুল দেশের মানুষ – সাহিত্য-সমালোচক, পাঠক, সকলেই – আপ্লুত। হাজার বছরের ইতিহাস, অনবদ্য ভাষা ও সংস্কৃতি এবং অসংখ্য মহান লেখককে নিয়ে চীনের যে-গর্ব নোবেল পুরস্কার তা উদ্যাপনের একটি সুযোগ সৃষ্টি করেছে।